स्कूल से सटे घर में ताला डालकर नकल; 5 छात्र, दो पैरेंट गिरफ्तार
एजुकेशन रिपोर्टर | रांची/रातू
झारखंडएकेडमिक काउंसिल (जैक) की इंटर की परीक्षा में बोकारो के बाद अब रातू के आदिवासी बाल विकास विद्यालय के बाहर नकल कराने का रैकेट पकड़ा गया। स्कूल के सामने मकान के एक कमरे में ताला लटका हुआ था। अंदर पांच परीक्षार्थी उत्तर पुस्तिका लिख रहे थे। दो अभिभावक उन्हें नकल करा रहे थे। जैक के ऑब्जर्वर ने इन्हें पकड़ा। पांचों परीक्षार्थियों को निष्कासित कर दिया गया है। सातों काे पुलिस ने गिरफ्तार कर लिया है। जैक के परीक्षा नियंत्रक डॉ. सत्यजीत सिंह ने डीईओ को जांच का आदेश दिया है।
गुरुवार को दूसरी पाली में मैथ्स की परीक्षा थी। लोगों ने जैक को शिकायत की कि कॉपियां स्कूल के बाहर लिखी जा रही हैं। ऑब्जर्वर नाथू गाड़ी और एजाज अहमद पुलिस के साथ दीवार फांदकर घर में घुसे तो वहां कमरे पर ताला लटका हुआ था। तभी उन्हें अंदर से आवाज सुनाई दी। ताला तोड़कर देखा तो वहां पांच परीक्षार्थी कॉपियां लिख रहे थे। इसके बाद स्कूल के केंद्र अधीक्षक सरयू सिंह समेत सभी वीक्षकों को परीक्षा ड्यूटी से हटा दिया गया है। डीईओ रतन महावर ने कहा कि इस स्कूल को ब्लैक लिस्टेड किया जाएगा।
बोकारोमें नकल, दो शिक्षक सस्पेंड बोकारोके इंडस्ट्रियल बालाडीह परीक्षा केंद्र में नकल मामले में नरकरा मध्य विद्यालय के शिक्षक श्याम किशोर और रेलवे प्राथमिक विद्यालय की शिक्षिका कामिनी कुमारी को सस्पेंड कर दिया गया है। परीक्षा नियंत्रक ने बताया कि सेंटर सुपरिंटेंडेंट को भी निलंबित करने का निर्देश दिया गया है। यहां बाहर से िलखकर कॉपियां भेजी जा रही थी।
पकड़े गए छात्र :रविरंजन, रितुपर्णा सत्पथी, मिथलेश कुमार, अशोक कुमार और शिवानी साहा एलएमएनएसएम इंटर कालेज इटकी के हैं तो अदिति और रेणु अभिभावक।
hin_Deva bho_Deva hin_Deva hin_Deva hin_Deva hin_Deva